चंबल की डाउन स्ट्रीम में लंदन की तरह का होगा नजारा, दौड़ेंगी नौकाएं: ओम बिरला
कोटामें पोस्ट ऑफिस पासपोर्ट सेवा केेंद्र का शुभारंभ नयापुरा स्थित मुख्य डाकघर में सांसद ओम बिरला ने किया। शहरवासियों को केंद्र की सुविधा मिलने से पासपोर्ट बनवाने के लिए जयपुर जाने की जरूरत नहीं होगा।
सांसद ने कहा कि लंबे समय से पासपोर्ट सेवा केंद्र की मांग चली रही थी। देशभर में 46 स्थानों पर पासपोर्ट सेवा केंद्र खोले जाने का केंद्र ने निर्णय लिया है। इससे लोगों को समय और रुपए की बचत होगी। उन्होंने कहा कि चंबल नदी में पर्यटन को बढ़ावा देने के लिए लंदन की टेम्स नदी की तर्ज पर डाउन स्ट्रीम में नौकाएं चलाई जाएगी। इसका मास्टर प्लान पाइप लाइन में हैं। डाउन स्ट्रीम में एनीकट बनाकर यहां पानी रोका जाएगा। नदी के दोनों किनारों पर शहरवासियों और सैलानियों के घूमने के लिए वाक-वे का निर्माण करवाया जाएगा।
उन्होंने कहा कि कोटा में हवाई सेवा शुरू करने के लिए तैयारी की जा रही है। इसी साल यहां से हवाई सेवा शुरू करा दी जाएगी। हवाई सेवा शुरू नहीं हुई तो चुपचाप नहीं बैठेंगे। राज्य सरकार द्वारा जमीन आवंटन के तीन महीने में पैसा लाकर काम शुरू करवा देंगे। बिरला ने कहा कि मई में जनता के लिए हैंगिंग ब्रिज शुरू करवा देंगे। दो साल में नॉर्दर्न बाइपास शुरू होगा। शहर में ऐसे में रिंग रोड की स़ुविधा होगी। नए अस्पताल में कैथलैब बनने से स्पेशियलिटी सेवाएं मिलेंगी। स्मार्ट सिटी के साथ-साथ विश्वस्तरीय सुविधाओं का विकास किया जाएगा।
विधायक भवानीसिंह राजावत ने एयरपोर्ट विस्तार एवं हवाई सेवा शुरू करने की आवश्यकता बताई। विधायक संदीप शर्मा ने पासपोर्ट केंद्र शुरू होने को आमजन के हित में बताया। विधायक नागर ने कहा कि तत्कालीन पीडब्ल्यूडी मंत्री के समय कोटा-दरा मार्ग को पूरा नहीं करवा पाए। जबकि कोटा-दरा का काम अब चालू हो चुका है।
तत्कालसेवा 2 महीने बाद शुरू होगी
रीजनलपासपोर्ट अधिकारी जयपुर के विवेक जैफ ने कहा कि यहां अब हर दिन 100 पासपोर्ट का काम शुरू होगा। तत्काल पासपोर्ट सेवा दो महीने बाद शुरू होगी। सिटीजन चार्टर के अनुसार पासपोर्ट वेरीफिकेशन के बाद 42 दिन में बनता है और तत्काल पासपोर्ट 7 दिन में जारी होता है। कार्यक्रम को महापौर महेश विजय, पीएमजी रामभरोसा, एसएसपी जयसिंह ने भी संबोधित किया। समारोह में सहकारी बैंक के राजेश बिरला, भाजपा देहात अध्यक्ष जयवीरसिंह सहित स्थानीय जनप्रतिनिधि मौजूद रहे।
पोस्ट ऑफिस पासपोर्ट सेवा केंद्र में पासपोर्ट बनवाने के लिए पहुंचे शहरवासी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva